CELEX: 62007TN0418
Language: hu
Date: 2007-11-19 00:00:00
Title: T-418/07. sz. ügy: 2007. november 19-én benyújtott kereset – LIBRO kontra OHIM – Causley (LIBRO)

12.1.2008   
            
            
               HU
            
            
               Az Európai Unió Hivatalos Lapja
            
            
               C 8/27
            
         2007. november 19-én benyújtott kereset – LIBRO kontra OHIM – Causley (LIBRO)
   (T-418/07. sz. ügy)
   (2008/C 8/48)
   A keresetlevél nyelve: német
   Felek
   
      Felperes: LIBRO Handelsgesellschaft mbH (Guntramsdorf, Ausztria) (képviselő: G. Prantl ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Dagmar Causley (Pleidelsheim, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal negyedik fellebbezési tanácsának 2007. szeptember 3-i határozatát (1454/2005-4. sz. ügy) és azt módosítsa úgy, hogy a felperesnek a Belső Piaci Harmonizációs Hivatalhoz benyújtott fellebbezése megalapozott és a felszólalás ennek következtében teljes egészében elutasítandó.
            
         
               —
            
            
               másodlagosan, az Elsőfokú Bíróság a Belső Piaci Harmonizációs Hivatalt és az esetleges beavatkozókat kötelezze egyetemlegesen a költségek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy:„LIBRO” szó- és ábrás védjegy a 2., 9., 14., 16., 18., 20., 25., 28., 35., 38., 41. és 42. osztályba tartozó áruk és szolgáltatások vonatkozásában (2 616 753. sz. bejelentés).
   
      A felszólalási eljárásban hivatkozott védjegy vagy megjelölés jogosultja: Dagmar Causley.
   
      A hivatkozott védjegy vagy megjelölés:„LIBERO” ábrás védjegy a 9., 38. és 42. osztályba tartozó áruk és szolgáltatások vonatkozásában (401 141. sz. közösségi védjegy).
   
      A felszólalási osztály határozata: a bejelentés részbeni elutasítása.
   
      A fellebbezési tanács határozata: a felszólalási osztály határozatának részbeni hatályon kívül helyezése.
   
      Jogalapok: A 40/94/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o., magyar nyelvű különkiadás 17. fejezet, 1. kötet, 146. o.).